|  |  |  |
| --- | --- | --- |
|  | **РЕПУБЛИКА БЪЛГАРИЯ****Агенция за социално подпомагане** |  |

**Система за определяне на резултатите от конкурс за длъжността директор на дирекция „Социално подпомагане“**

На основание Наредбата за провеждане на конкурсите и подбора при мобилност на държавни служители (НПКПМДСл) и Закона за държавния служител (ЗДСЛ), конкурсната комисия определи система за оценка представянето на кандидатите в конкурса, като начинът за извършване на подбора е съобразен с функциите на длъжността.

Комисията подготви три теми за писмена разработка по предварително определената тематика. Предвид важността на конкурсната длъжност **Директор** на дирекция „Социално подпомагане” и нейните функции, както и за да се установят по-пълно и точно професионалните и делови качества на кандидатите, комисията определи следните критерии за оценка:

* Пълнота на изложението;
* Професионален изказ;
* Концептуалност при определяне приоритетите в работата.

Продължителността на писмената разработка ще бъде 2 астрономически часа или 120 (сто и двадесет) минути.

Коефициентът, по който ще се умножи резултата, взимайки предвид тежестта на писмения изпит и интервюто, ще е един и същ – **3**.

За успешно издържал писмената разработка ще се счита този кандидат, чийто средноаритметичен резултат от оценките на двамата проверяващи писмените разработки е най-малко **4,00** и същият ще бъде допуснат до интервю.

За успешно издържал интервюто ще се счита този кандидат, чийто общ средноаритметичен резултат от оценките на всички членове на конкурсната комисия е най-малко **4,00.**

За успешно издържал конкурса се счита кандидатът, чийто окончателен резултат е не по-малък от 24 точки.

 **ПРЕДСЕДАТЕЛ НА КОНКУРСНАТА КОМИСИЯ - /П/**

 **РУМЯНА ГЕОРГИЕВА**